Publication: Magyar Közlöny
Issue: MK-2002-15 (Year: 2002, Number: 15)
Era: 1990-2004
Section: 
Paragraph Index: 4

1. Cikk Jelen Egyezmény rendelkezései azokra a szakmájukat már gyakorló magyar vagy francia állampolgárokra vonatkoznak, akik a fogadó országba szakismereteik elmélyítése, az életkörülmények megismerése, nyelvi ismereteik tökéletesítése és szakmai pályafutásuk bõvítése céljából utaznak. A fogadó ország területén e célkitûzéseknek egy egészségügyi, oktatási vagy szociális jellegû intézménynél, illetve mezõgazdasági, kisipari, kézmûipari, ipari vagy kereskedelmi vállalatnál végzendõ fizetett munka keretében szerzendõ tapasztalatok alapján tehetnek eleget. Ezen, a továbbiak során „gyakornokként” megnevezett állampolgároknak joguk van arra, hogy egy adott munkakört, a jelen Egyezményben rögzített feltételek szerint lássanak el anélkül, hogy a fogadó ország munkaerõpiacát a szóban forgó szakma tekintetében figyelembe vennék. A külön szabályozás alá tartozó szakmák esetében azonban a gyakornokok sem kaphatnak felmentést.

Source: https://magyarkozlony.hu/hivatalos-lapok/ce28ec7b19f9eab2a6a5824442a7e6d0c0d587d9/dokumentumok/f0f3609ecfd36fd87b58fe57f08469a8257d845d/letoltes